รถไฟฟ้าสายสีม่วงเป็นไปตามแผน
&nbsp;ผู้ว่า รฟม.รายงาน บอร์ด ความคืบหน้ารถไฟฟ้าสายสีม่วง เป็นไปตามแผน
18 มี.ค. 2553

ผู้ว่า รฟม.รายงาน บอร์ด ความคืบหน้ารถไฟฟ้าสายสีม่วง เป็นไปตามแผน
นายชูเกียรติ โพธยานุวัตร ผู้ว่าการ การรถไฟฟ้าขนส่งมวลชนแห่งประเทศไทย (รฟม.) กล่าวว่า จะรายงานให้ที่ประชุมบอร์ดรฟม.ทราบเกี่ยวกับข้อมูลความคืบหน้าของโครงการรถไฟฟ้าสายสีม่วง บางใหญ่-บางซื่อ สัญญา 1 ซึ่งบริษัท ช.การช่างฯ ได้เริ่มงานตอกเสาเข็มบริเวณเส้นทางถนนกรุงเทพ-นนทบุรีไปแล้ว ส่วนสัญญาที่ 2 ซึ่งผู้ประมูลได้คือ บมจ.ชิโนไทย เอ็นจิเนียริ่ง แอนด์ คอนสตรัคชั่น อยู่ระหว่างการรื้อย้ายระบบสาธารณูปโภค 
สำหรับสัญญาที่ 3 นั้น รับผิดชอบโดยกลุ่ม PAR Joint Venture ซึ่งมี บมจ.เพาเวอร์ไลน์ เอ็นจิเนียริ่ง(PLE) และบมจ.แอสคอน คอนสตรัคชั่น (ASCON) และบริษัทรวมนครก่อสร้าง อยู่ระหว่างการเตรียมเข้าไปในพื้นที่ก่อสร้าง ซึ่งทุกสัญญาเป็นไปตามกำหนดการที่ได้วางไว้ และยังไม่มีปัญหาหรืออุปสรรคในการดำเนินการแต่ละสัญญาแต่อย่างใด